lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl fr en es lv lv lv lv lv lv lv lv lv lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv en es lv de ru lv nl en lv nl en lv lv lv lv mn pt lt eu lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Daļa skolēnu saņem jaunās Jelgavas skolēna apliecības – ZZ.lv
Vārda dienas svin: Rodrigo, Rauls
andra.ozola@zz.lv - 31.08.2022 - 13:25
Šonedēļ, sākoties jaunajam mācību gadam, daļa pilsētas skolēnu savā izglītības iestādē saņems jaunās Jelgavas skolēna apliecības. Skolēna apliecība ir ne tikai identifikācijas līdzeklis, bet ļauj arī saņemt pašvaldības nodrošinātos četrus bezmaksas braucienus dienā pilsētas sabiedriskajā transportā.
Jaunās kartes, izsniedzot tās skolēniem, jau būs aktivizētas un jau tajā pašā dienā skolēnam ar to būs iespēja izmantot bezmaksas braucienus pilsētas autobusos. Kartes izgatavošanas maksu un piegādi pilnībā sedz pašvaldība, informē Jelgavas pašvaldības Sabiedrisko attiecību pārvaldē.
Skolēni, kuri vēl nav saņēmuši jauno Jelgavas skolēna apliecību, pilsētas autobusos četrus braucienus dienā varēs izmantot bez maksas, neuzrādot skolēna apliecību.
Sākot no mācību gada beigām, jaunajām kartēm varēja pieteikties skolēni, kuriem beidzās līdzšinējās kartes derīguma termiņš vai bija nepieciešams noformēt jaunu karti līdz ar skolas gaitu uzsākšanu vai izglītības iestādes maiņu.
Saturs turpināsies pēc reklāmas.
Šobrīd pirmās jaunās Jelgavas skolēna apliecības jeb personalizētās “Mastercard City Key™ debit” zīmola maksājumu kartes saņem skolēni, kuri tai pieteicās kopš maija.
Jau ziņots, lai pilnveidotu un modernizētu Jelgavas iedzīvotāja kartes un Jelgavas skolēna apliecības funkcionalitāti, jau šogad pilsētā pakāpeniski tiek ieviestas jaunas kartes, kas ļaus vēl efektīvāk nodrošināt dažādu atvieglojumu un pakalpojumu saņemšanu jelgavniekiem. Jaunā “Transact Pro Mastercard City Key™” karte ir pasaulē plaši izmantotā “Mastercard” zīmola atvieglojumu karte, kas vienlaikus ne tikai ļaus saņemt pašvaldības piešķirtos atvieglojumus, bet būs arī maksāšanas līdzeklis, tāpat ar to varēs veikt naudas iemaksu un izmaksu.
Brīdī, kad skolēna apliecību ģimene vēlēsies izmantot arī kā maksāšanas līdzekli, tai būs jāizveido konts un tas jāaktivizē. To var izdarīt “Transact Pro” internetbankā https://www.transactpro.eu. Pēc reģistrācijas pabeigšanas klientam tiks paziņots par veiksmīgu reģistrāciju un klienta profila izveidi. Detalizētu informāciju par kartes reģistrēšanu katrs skolēns saņem aploksnē kopā ar jauno karti. Jautājumu gadījumā skolēni vai viņu vecāki aicināti sazināties ar SIA “Transact Pro” pa tālruni 67222555 vai e-pastu info@trans­actpro.eu.
Saturs turpināsies pēc reklāmas.
Tiklīdz karte būs reģistrēta kā maksāšanas līdzeklis, izveidots klienta profils un konts, tā karti varēs izmantot gan kā maksāšanas līdzekli, gan arī veikt naudas iemaksu un izmaksu.
Visiem skolēniem pašvaldība sedz pirmreizēju jaunās kartes izgatavošanas maksu, kā arī kartes piegādes izdevumus. Kamēr karte nav aktivizēta kā maksāšanas līdzeklis, tai netiek piemērota arī ikmēneša konta apkalpošanas maksa saskaņā ar “Transact Pro” cenrādi.
Šobrīd jauna skolēna apliecība ir jāsaņem tikai tiem skolēniem, kuriem līdzšinējai kartei beidzas derīguma termiņš vai tiek uzsāktas skolas gaitas citā izglītības iestādē. Pārējiem skolēniem joprojām darbosies līdzšinējā skolēna apliecība. Ja nepieciešams, jaunajai kartei tāpat kā līdz šim var pieteikties savā izglītības iestādē. Skolēna apliecība tiek izsniegta izglītojamajiem, kuri apgūst vispārējās vai profesionālās izglītības programmu pašvaldības dibinātā izglītības iestādē neatkarīgi no deklarētās dzīvesvietas.Jauno Jelgavas iedzīvotāja karti izglītojamie var saņemt:
Saturs turpināsies pēc reklāmas.
– Jelgavas Izglītības pārvaldē – pašvaldībā deklarētie izglītojamie, kuri vispārējās vai profesionālās izglītības programmu klātienes formā apgūst citas pašvaldības vai valsts dibinātā, vai privātā izglītības iestādē;
– Jelgavas pašvaldības izglītības iestādē, kas īsteno pirmsskolas izglītības programmu, – bērni, kas attiecīgajā izglītības iestādē apgūst pirmsskolas izglītības programmu.
Jaunās kartes tiks ieviestas pakāpeniski, nomainot līdzšinējās, kurām beidzas derīguma termiņš. Pārejas process ir noteikts līdz 2023. gada 1. septembrim – tas nozīmē, ka visiem pārējiem iedzīvotājiem līdzšinējās kartes ir derīgas līdz nākamā gada septembrim. Pašvaldība informēs, tiklīdz jaunās Jelgavas iedzīvotāja kartes sāks noformēt citām iedzīvotāju grupām.
VMD aicina iedzīvotājus medību sezonas laikā būt uzmanīgiem
Ar militāru parādi un salūtu Dobelē norisināsies Zemessardzes 51.kājnieku bataljona gadadienas pasākumi
Oktobris varētu būt lietains, bet mēreni silts; pirmais sniegs drīzumā neesot gaidāms
Tornī norisināsies tūrisma vakars “15 gadi ar vējiem krēpēs”
Svētdien vietām Latvijā īslaicīgi līs
Līdz 1. oktobrim var pieteikt kandidātus Jelgavas augstākajiem apbalvojumiem
Lai komentētu, jums jāpiesakās sistēmā.
Teātra izrāde Veronikas Plotņikovas dumpis “Par spīti”
Ražas svētku gadatirgus Jelgavas novadā
Sieviešu kora “Vizma” 50 gadu jubilejas koncerts
Vai esat sagatavojis krājumus ziemai?
Nē, nopirkšu visu veikalā, kad būs nepieciešams
Jā, sagatavoju konservus ziemai
Nē, man tas nav aktuāli
Jā, man ir pilns pagrabs ar kartupeļiem un dārzeņiem
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.